Í lok mars var skrifað undir samning milli Íslenskra aðalverktaka og Iceeigna ( hluti af Icelandair Group ) um byggingu hús fyrir flughermi til þjálfunar fyrir flugmenn Icelandair . Húsnæðið er á Völlunum í Hafnarfirði , nánar tiltekið á Flugvöllum . Um er að ræða 800 fermetra stálgrindar byggingu . Til þess að hægt sé að starfrækja flughermi þarf nokkra lofthæð svo flughermirinn geti hreyfst eins og til er ætlast og því er lofthæð byggingarinnar um 12 metrar . Eins þarf að sérstyrkja gólf þar sem fætur hermisins koma niður , vegna þess aðl tog og þrýstingskraftar eru miklir . Undirbúningur framkvæmda er hafinn og ráðgert er að framkvæmdir hefjist á allra næstu dögum .